Lietuvos Respublikos Vyriausybė

nutarimas

DĖL LIETUVOS rESPUBLIKOS VYRIAUSYBĖS 2001 M. SAUSIO 5 D. NUTARIMO nR. 16 „DĖL VALSTYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠO PATVIRTINIMO“ PAKEITIMO

2019 m. kovo 13 d. Nr. 251

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2001 m. sausio 5 d. nutarimą Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“:

1.	Pakeisti preambulę ir ją išdėstyti taip:

„Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 1 dalimi ir 28 straipsnio 1 dalimi, Lietuvos Respublikos mokslo ir studijų įstatymo 87 straipsnio 1 ir 2 dalimis ir Lietuvos Respublikos profesinio mokymo įstatymo 40 straipsnio 1 ir 2 dalimis, Lietuvos Respublikos Vyriausybė nutaria:“.

2. Pakeisti nurodytu nutarimu patvirtintą Valstybės turto perdavimo valdyti, naudoti ir disponuoti juo patikėjimo teise tvarkos aprašą:

2.1. Pakeisti 7.2 papunktį ir jį išdėstyti taip:

„7.2. Lietuvos Respublikos švietimo, mokslo ir sporto ministerija, kai perduodamas valstybės mokslo ir studijų institucijų ar valstybinių profesinio mokymo įstaigų patikėjimo teise valdomas turtas;“.

2.2. Pakeisti 16 punktą ir jį išdėstyti taip:

„16. Kai valstybės turtas Aprašo 4.6 ir 4.7 papunkčiuose nurodytiems subjektams perduodamas patikėjimo teise pagal turto patikėjimo sutartį, valstybės turto perdavimo–priėmimo aktas pasirašomas ne vėliau kaip per 15 darbo dienų nuo patikėjimo sutarties pasirašymo. Valstybės turtas valstybinėms aukštosioms mokykloms ir valstybinėms profesinio mokymo įstaigoms perduodamas pasirašant turto patikėjimo sutartis pagal Aprašo 3 priede nustatytą pavyzdinę patikėjimo sutarties formą.“

2.3. Pakeisti 3 priedą:

2.3.1. Pakeisti pirmąją pastraipą ir ją išdėstyti taip:

„Patikėtojas

(perduodančio valstybės turtą juridinio asmens (toliau – institucija)

___________________________, toliau vadinamas Patikėtoju, pagal

pavadinimas ir kodas)	(įstatymą, institucijos steigimo

dokumentus, įgaliojimą – dokumento pavadinimas, numeris, data)

atstovaujamas

(atstovo pareigos, vardas ir pavardė)

,

ir patikėtinis	,

(valstybinės aukštosios mokyklos ar valstybinės profesinio mokymo įstaigos pavadinimas ir kodas)

toliau vadinamas Patikėtiniu (toliau kartu – šalys), pagal

(statutą, įstatus, įgaliojimą – dokumento pavadinimas,

numeris, data)

atstovaujamas

(atstovo pareigos, vardas ir pavardė)

,

vadovaudamiesi Lietuvos Respublikos Vyriausybės 20 __ m. ______________ d. nutarimu Nr. ____, sudarė šią sutartį (toliau – Sutartis):“.

2.3.2. Pakeisti 5.2.2 papunktį ir jį išdėstyti taip:

„5.2.2. ne vėliau kaip iki kitų metų gegužės 1 dienos viešai paskelbia praėjusių finansinių metų valstybės turto valdymo, naudojimo ir disponavimo juo ataskaitą, kurioje turi būti nurodyta informacija apie valdomą patikėjimo teise pagal patikėjimo sutartis valstybės turtą: bendra valstybinei aukštajai mokyklai ar valstybinei profesinio mokymo įstaigai patikėto valstybės turto vertė, trumpas detalizavimas pagal apskaitomo turto rūšis, turto būklės pasikeitimai ataskaitiniais metais, duomenys santykine išraiška (procentais) apie valstybės turtą, dėl kurio priimti ir įgyvendinti sprendimai (nuoma, panauda), kita, valstybinės aukštosios mokyklos ar valstybinės profesinio mokymo įstaigos nuomone, svarbi informacija, susijusi su valstybės turto valdymu, naudojimu ir disponavimu juo. Viešu ataskaitos paskelbimu laikomas ataskaitos paskelbimas valstybinės aukštosios mokyklos ar valstybinės profesinio mokymo įstaigos interneto tinklalapyje;“.

Ministras Pirmininkas	Saulius Skvernelis

Finansų ministras Vilius Šapoka